Blaze7451/Wiki-th-20250601 huggingface dataset:
ศูนย์สัมบูรณ์

ศูนย์องศาเคลวิน (−273.15 °C) ถูกวัดเป็นศูนย์สมบูรณ์
ศูนย์สมบูรณ์ (Absolute zero) คืออุณหภูมิในทางทฤษฎีที่เอนโทรปีจะมีค่าต่ำที่สุด ซึ่งเท่ากับ 0 เคลวิน หรือ −273.15 องศาเซลเซียส (−459.67 องศาฟาเรนไฮต์) ในการตีความดั้งเดิม ศูนย์สมบูรณ์เป็นอุณหภูมิที่โมเลกุลของสสารไม่มีพลังงานจลน์ แต่ปัจจุบันถือว่าพลังงานจลน์ที่สถานะพื้นไม่สามารถทำให้หายไปได้ ศูนย์สมบูรณ์เป็นอุณหภูมิที่อนุภาคทุกชนิดหยุดการเคลื่อนไหวอย่างสิ้นเชิงตามหลักกลศาสตร์ควอนตัม   ดังนั้นศูนย์สมบูรณ์จึงน่าจะเป็นอุณหภูมิที่โมเลกุลของสสารสั่นน้อยที่สุดเท่าที่จะเป็นไปได้ ซึ่งอาจไม่ต้องพิจารณาปริมาตรของแก๊ส ณ อุณหภูมินี้ เพราะแก๊สจะกลายเป็นของเหลวไปก่อนที่อุณหภูมิจะลดลงถึงตำแหน่งนี้ อย่างไรก็ตามในทางปฏิบัติยังไม่สามารถสร้างสภาพศูนย์สมบูรณ์ขึ้นมาได้จริง
หมวดหมู่:อุณหภูมิ
หมวดหมู่:ความเย็น
คาโอรุ ซูงายามะ

คาโอรุ ซูงายามะ  (Sugayama Kaoru) เกิดวันที่ 26 ธันวาคม ค.ศ. 1978 เป็นนักกีฬาวอลเลย์บอลชาวญี่ปุ่น ที่ซึ่งเธอทำหน้าที่ในตำแหน่งลิเบอโร (ตัวรับอิสระ) แม้ว่าเธอจะมีชื่อเล่นว่า ยู แต่ไอ โอโมโตะ ก็มีชื่อเล่นดังกล่าวในวอลเลย์บอลหญิงทีมชาติญี่ปุ่น ดังนั้น เธอจึงได้ชื่อเล่นใหม่คือ "คาโอรุ" ทั้งนี้ คาโอรุเคยอยู่สังกัดสโมสรเจที มาร์เวลลัส โดยสวมเสื้อหมายเลข 5

**ผลงาน**
 อันดับที่ 2 เหรียญเงิน วอลเลย์บอล เอเชียนเกนส์ ครั้งที่ 15 ที่โดฮา

**แหล่งข้อมูลอื่น**
  JT Marvelous date=2005-07-21  -  White fairy~ Kaoru Sugayama fansite -  Kaoru Sugayama's fansite date=2005-07-20  -  MarvelousYOU date=2005-10-04  
หมวดหมู่:นักวอลเลย์บอลหญิงชาวญี่ปุ่น
หมวดหมู่:บุคคลจากจังหวัดมิยางิ
หมวดหมู่:นักกีฬาเหรียญเงินเอเชียนเกมส์
หมวดหมู่:ผู้เล่นสโมสรวอลเลย์บอลเจที มาร์เวลลัส
หมวดหมู่:นักวอลเลย์บอลชายหาดชาวญี่ปุ่น
เฟท/ไทเกอร์โคลอสเซียม

เฟท/ไทเกอร์โคลอสเซียม (Feito/taigā koroshiamu ทับศัพท์จาก Fate/tiger colosseum) เป็นเกมต่อสู้รูปแบบ 3 มิติ ที่มีโครงเรื่องมาจากเกมเอโรเกะ เฟท/สเตย์ ไนท์ สำหรับเครื่องเล่น PSP โดย Capcom และ cavia, inc. ซึ่งได้ร่วมมือกับ TYPE MOON ในการสร้างเกมนี้ขึ้นมา
ตัวละครที่สามารถนำมาเล่นได้นั้นมี อาเชอร์, โทซากะ ริน, เอมิยะ ชิโร่, มาโต้ ซากุระ, เซเบอร์ และ ฟูจิมุระ ไทกะ (หรือเจ้าของชื่อ "ไทเกอร์" นั่นเอง) นอกจากนั้นยังมีตัวละครที่มาจาก เฟท/ฮอลโลว์ อทาราเซีย ที่สามารถนำออกมาเล่นได้อีกด้วย เช่น บาเซตต์ ฟราก้า แม็กเรมินซ์ และ คาเรน ออร์เทนเซีย ส่วนตัวละครลับนั้นคือเซเบอร์ที่ใส่ชุดตุ๊กตาสิงโต (ซึ่งเป็นสัตว์ที่เธอชอบ) พร้อมกับถือดาบ เอกซ์คาลิเบอร์ ในเทรลเลอร์นั้นเธอก็จะมาร้องเสียง "Gao Gao Gao!" (โฮก โฮก โฮก!) ซึ่งเป็นการเลียนแบบสิงโตอีกด้วย

**แหล่งข้อมูลอื่น**
  เวปไซต์อย่างเป็นทางการ date=2011-01-23  -  ข้อมูลจาก IGN date=2007-11-02 -  บทความใน ฟามิตสึ 
หมวดหมู่:ไทป์-มูน
หมวดหมู่:เกมจากค่ายแคปคอม
หมวดหมู่:วิดีโอเกมต่อสู้
หมวดหมู่:มหาสงครามจอกศักดิ์สิทธิ์
หมวดหมู่:เกมที่เล่นบนเครื่อง เพลย์สเตชันพอร์เทเบิล
พระที่นั่งศิวโมกขพิมาน

พระที่นั่งศิวโมกขพิมาน เป็นพระที่นั่งเดิมภายในพระราชวังบวรสถานมงคล สร้างขึ้นครั้งแรกโดย สมเด็จพระบวรราชเจ้ามหาสุรสิงหนาท ต่อมารื้อสร้างใหม่โดย สมเด็จพระบวรราชเจ้ามหาศักดิพลเสพ ปัจจุบันเป็นส่วนหนึ่งของ พิพิธภัณฑสถานแห่งชาติ พระนคร

**ประวัติ**
พระที่นั่งศิวโมกขพิมาน หรือ พระที่นั่งศิวโมกขสถาน ซึ่ง สมเด็จฯ กรมพระยาดำรงราชานุภาพ ทรงสันนิษฐานว่าคงเป็นนามเดิมของพระที่นั่งองค์นี้ที่ตั้งขึ้นเพื่อให้ชื่อที่สอดคล้องกับนาม "พระพิมานดุสิตา" เป็นพระที่นั่งที่สร้างขึ้นด้วยไม้ทั้งหลัง โดยสมเด็จพระบวรราชเจ้ามหาสุรสิงหนาทโปรดให้ใช้เป็นท้องพระโรงเสด็จออกขุนนาง และทรงบำเพ็ญพระราชกุศล  การสร้างพระที่นั่งองค์นี้ถ่ายแบบพระที่นั่งมาจากพระที่นั่งทรงปืนที่พระราชวังหลวง สมัยกรุงศรีอยุธยา ดังนั้น จึงมีบางคนเรียกพระที่นั่งองค์นี้ว่า "พระที่นั่งทรงปืน" อย่างไรก็ตาม เมื่อพระราชมณเฑียรสร้างแล้วเสร็จ พระที่นั่งองค์นี้ก็ใช้เป็นเพียงสถานที่เสด็จทรงบำเพ็ญพระราชกุศล ดังนั้น บางครั้งจึงเรียกพระที่นั่งองค์นี้ว่า "พระที่นั่งทรงธรรม" พระที่นั่งแห่งนี้ยังใช้เป็นสถานที่ตั้งพระศพของสมเด็จพระบวรราชเจ้ามหาสุรสิงหนาทด้วย  
ต่อมา สมเด็จพระบวรราชเจ้ามหาศักดิพลเสพโปรดให้รื้อพระที่นั่งศิวโมกขพิมานที่สร้างขึ้นจากไม้เปลี่ยนมาเป็นพระที่นั่งที่ก่ออิฐถือปูนทั้งหลัง และได้ขยายขนาดให้พระที่นั่งใหญ่โตขึ้น เมื่อสร้างแล้วเสร็จพระที่นั่งองค์นี้ยังคงใช้เป็นที่เสด็จบำเพ็ญพระราชกุศลเช่นเดิม และยังใช้เป็นสถานที่สำหรับประกอบพิธีกงเต็กในงานพระบรมศพของพระบาทสมเด็จพระปิ่นเกล้าเจ้าอยู่หัวอีกด้วย
เดิมพระที่นั่งแห่งนี้เป็นพระที่นั่งโถง ต่อมา เมื่อใช้พระที่นั่งแห่งนี้เป็นส่วนหนึ่งของพิพิธภัณฑสถานแห่งชาติ พระนคร ในปี พ.ศ. 2430 จึงได้สร้างผนังขึ้นมา ปัจจุบัน พระที่นั่งองค์นี้เป็นสถานที่จัดแสดงโบราณวัตถุ ศิลปวัตถุ ที่เป็นหลักฐานทางประวัติศาสตร์ของประเทศไทย

**อ้างอิง**
 อ้างหนังสือ| ผู้แต่ง = แน่งน้อย ศักดิ์ศรี, หม่อมราชวงศ์| ชื่อหนังสือ = พระราชวังและวังในกรุงเทพฯ (พ.ศ. 2325-2525)| URL = | จังหวัด = | พิมพ์ที่ = โรงพิมพ์จุฬาลงกรณ์มหาวิทยาลัย| ปี = 2525 | ISBN = | จำนวนหน้า = | หน้า = 

**ดูเพิ่ม**
 พิพิธภัณฑสถานแห่งชาติ พระนคร
หมวดหมู่:พระราชวังบวรสถานมงคล
ศิวโมกขพิมาน
หมวดหมู่:พิพิธภัณฑสถานแห่งชาติ พระนคร
พุทธรัตนะ

พุทธรัตนะ สามารถหมายถึง- พระพุทธรัตนะ (พระพุทธบุษยรัตน์จักรพรรดิพิมลมณีมัย) - พระพุทธรัตนสถาน- พระพุทธเจ้า
วังจันทรเกษม

อาคารราชวัลลภ ภายในวังจันทรเกษม
วังจันทรเกษม ตั้งอยู่บนถนนราชดำเนิน ใกล้สะพานมัฆวานรังสรรค์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างพระราชทานแก่สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (รัชกาลที่ 6) โดยเริ่มก่อสร้างฐานรากเมื่อ พ.ศ. 2453 แต่รัชกาลที่ 5 สวรรคตเสียก่อน ตัวตำหนักจึงไม่แล้วเสร็จ การก่อสร้างวังจันทรเกษมได้ดำเนินการก่อสร้างในสมัยรัชกาลที่ 6 ขึ้นครองราชย์แล้ว แต่มิได้มีลวดลายวิจิตรพิสดารดังเช่นวังเจ้าฟ้า ทั่ว ๆ ไป คงเนื่องจากไม่ได้ใช้เป็นที่ประทับของรัชกาลที่ 6  
ในปลายรัชสมัย พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้สร้างวังบนพื้นที่บริเวณเชิงสะพานมัฆวานรังสรรค์ด้านทิศตะวันตก เพื่อพระราชทานแก่ สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร โดยวังแห่งนี้มีนามว่า “วังจันท์” หรือ วังจันทรเกษม แต่สร้างยังมิทันแล้วเสร็จ พระบาทสมเด็จพระจุลจอมเกล้าเจ้าอยู่หัว ก็เสด็จสวรรคตเสียก่อน เมื่อวันที่ 23 ตุลาคม พ.ศ.2453
ครัันพระบาทสมเด็จพระมงกุฎเกล้าเจ้าอยู่หัว เสด็จเถลิงถวัลยราชสมบัติสืบสนองพระองค์สมเด็จพระบรมชนกนาถ ได้ทรงพระกรุณาโปรดเกล้าฯ ให้สร้างวังจันทรเกษมต่อจนแล้วเสร็จ ใน พ.ศ. 2454 
พระองค์มิได้เสด็จมาประทับที่วังแห่งนี้ หากแต่ทรงพระกรุณาโปรดเกล้าฯ พระราชทานเป็นที่ทำการของกรมปี่พาทย์หลวง สังกัดกรมมหรสพ รวมทั้งยังเป็นที่เรียน และที่พักของนักเรียนโรงเรียนพรานหลวง ซึ่งเป็นโรงเรียนในพระบรมราชูปถัมภ์
นอกจากนี้ วังจันทรเกษมยังเคยเป็นที่ตั้งของโรงเรียนการเรือน ก่อนที่ในเวลาต่อมากระทรวงธรรมการ หรือ กระทรวงศึกษาธิการ จะเข้ามาใช้เป็นที่ทำการจนถึงปัจจุบัน
จากความเป็นมาของวังจันทรเกษม ที่ได้กล่าวโดยสังเขปในข้างต้น เป็นที่น่าสนใจว่าวังแห่งนี้มีความสำคัญเกี่ยวข้องกับวงการศึกษามาตั้งแต่อดีตจวบจนถึงปัจจุบัน ทั้งในฐานะเป็นที่ตั้งโรงเรียน และเป็นที่ทำการกระทรวง ซึ่งมีหน้าที่กำหนดนโยบายการศึกษาของประเทศ สมกับที่พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานวังแห่งนี้ เพื่อประโยชน์ของชาติบ้านเมืองอย่างแท้จริง

**อ้างอิง**
  วังจันทรเกษม sanook.com- เกิดวังปารุสก์ ประพันธ์โดยพระเจ้าวรวงศ์เธอ พระองค์เจ้าจุลจักรพงษ์ สำนักพิมพ์ River Books ,ISBN 974-8225-22-4

**แหล่งข้อมูลอื่น**
หมวดหมู่:โบราณสถานในเขตดุสิต
จันทรเกษม
หมวดหมู่:มหาวิทยาลัยราชภัฏจันทรเกษม
การระเหย

น้ำในถ้วยชาระเหยกลายเป็นไอ และรวมตัวบนกระจก
การระเหย (Evaporation) คือ กระบวนการที่ของเหลวเปลี่ยนสภาพโดยธรรมชาติเป็นแก๊ส โดยไม่จำเป็นต้องมีอุณหภูมิถึงจุดเดือด โดยเป็นกระบวนการตรงกันข้ามกับการควบแน่น โดยทั่วไปเราสามารถรับรู้ถึงการระเหยได้ โดยดูจากน้ำที่ค่อยๆ หายไปทีละน้อย เมื่อมันกลายตัวเป็นไอน้ำ

**ทฤษฎีการระเหย**
การที่โมเลกุลของของเหลวจะระเหยได้จะต้องเป็นโมเลกุลที่อยู่บนพื้นผิว  อยู่ในทิศทางที่เหมาะสม และมีพลังงานจลน์ภายในมากกว่าแรงยึดเหนี่ยวระหว่างโมเลกุลที่จะเปลี่ยนสภาวะจากของเหลวเป็นแก๊ส เนื่องจากการระเหยจะต้องเกิดบนพื้นผิวด้านบนจึงทำให้อัตราการเกิดการระเหยจึงมีน้อย ซึ่งการที่โมเลกุลจะมีพลังงานจลน์ได้ก็ขึ้นอยู่กับอุณหภูมิของมัน กระบวนการระเหยจะเกิดเร็วขึ้นเมื่ออยู่ในอุณหภูมิที่สูง เมื่อโมเลกุลได้กระจายตัวออกไปกับการระเหย โมเลกุลที่เหลือจะมีพลังงานจลน์โดยเฉลี่ยลดลงเรื่อยๆ และอุณหภูมิจะลดลงตามไปด้วย ปรากฏการเช่นนี้เรียกว่า การเย็นลงโดยการระเหย ร่างกายมนุษย์ก็เช่นกัน ที่ใช้เหงื่อช่วยในการลดอุณหภูมิและเมื่ออุณหภูมิเย็นตัวลงเหงื่อก็จะระเหยไป
อุณหภูมิ
หมวดหมู่:วัสดุศาสตร์
หมวดหมู่:การเปลี่ยนสถานะ
หมวดหมู่:แก๊ส
หมวดหมู่:วัฏภาคของสสาร
พระพิมานดุสิตา

พระพิมานดุสิตา เป็นพระวิมานที่ตั้งอยู่บริเวณเกาะกลางสระภายในพระราชวังบวรสถานมงคล สร้างขึ้นในสมัยสมเด็จพระบวรราชเจ้ามหาสุรสิงหนาทเพื่อใช้เป็นสถานที่ประดิษฐานพระพุทธรูป อย่างไรก็ตาม ไม่ปรากฏหลักฐานถึงลักษณะของพระวิมานแห่งนี้ เนื่องจากพระวิมานได้ถูกรื้อลงไปตั้งแต่สมัยสมเด็จพระบวรราชเจ้ามหาเสนานุรักษ์

**ประวัติ**
ในการก่อสร้างพระราชวังบวรฯ เมื่อครั้งสมเด็จพระบวรราชเจ้ามหาสุรสิงหนาทนั้น พระองค์มีพระประสงค์ให้สร้างปราสาทซึ่งถ่ายแบบมาจากพระที่นั่งบรรยงค์รัตนาสน์ในพระราชวังหลวง สมัยกรุงศรีอยุธยา บริเวณเกาะกลางสระภายในพระราชวังบวรฯ  ในระหว่างการก่อสร้างนั้น มีคนร้ายลอบเข้ามาในพระราชวังบวรฯ หมายจะทำร้ายสมเด็จพระบวรราชเจ้าฯ โดยได้ซ่อนตัวอยู่บริเวณพระทวารด้านหลังของพระราชมณเฑียร แต่ในวันนี้สมเด็จพระบวรราชเจ้าฯ ได้เสด็จไปเฝ้าพระบาทสมเด็จพระพุทธยอดฟ้าจุฬาโลกที่พระบรมมหาราชวังจึงเสด็จออกไปทางพระทวารด้านหน้า หลังจากนั้น พนักงานในพระราชวังบวรฯ ได้พบคนร้ายเข้า  เจ้าพนักงานผู้รักษาหน้าที่จึงได้เข้าไปจับได้คนร้ายและไล่ไปฟันจนคนร้ายไปตายลงบริเวณที่สร้างปราสาท 1 คน เมื่อสมเด็จพระบวรราชเจ้าฯ  ทรงทราบจึงมีรับสั่งว่า ที่วังจันทรเกษมซึ่งเป็นวังหน้าครั้งกรุงเก่าไม่มีปราสาท พระองค์มาสร้างปราสาทขึ้นในวังหน้าเห็นจะเกินวาสนาไปจึงมีเหตุ ดังนั้น พระองค์จึงมีรับสั่งให้งดการสร้างปราสาทนั้นและนำไม้ไปสร้างพระมณฑป (เก่า) ที่วัดนิพพานาราม หรือ วัดมหาธาตุยุวราชรังสฤษฎิ์ราชวรมหาวิหาร ในปัจจุบันแทน
ส่วนบริเวณเกาะกลางสระที่เดิมตั้งพระทัยให้สร้างปราสาทนั้น โปรดให้สร้างพระวิมานประดิษฐานพระพุทธรูปขึ้นเพื่อถวายเป็นพุทธบูชา ขนามนามว่า พระพิมานดุสิตา พระวิมานนี้พระบาทสมเด็จพระจอมเกล้าเจ้าอยู่หัวทรงพรรณนาไว้ในพระราชนิพนธ์ เรื่อง สถานที่ซึ่งกรมพระราชวังบวรฯ ทรงสร้างว่า 
"ตัววิมานกลางที่เป็นหอพระ หลังคาดีบุก ฝากระดาน ข้างนอกประกอบเป็นลายทรงข้าวบิณฑ์ปิดทองประดับกระจก ข้างในเขียนลายรดน้ำมีราชวัตรฉัตรรูปอย่างฉัตรเบญจรงค์ (ปักรายรอบ) เป็นเครื่องปิดทองประดับกระจกทั้งสิ้น นอกพระวิมานออกมามีพระระเบียง ฝาข้างในเรื่องพระปฐมสมโพธิและเรื่องรามเกียรติ์ "งามนักหนา" ข้างนอกมีลายประกอบปิดทองประดับกระจก เสาและหูช้างพนักข้างในก็ล้วนลายสลักปิดทองประดับกระจก มีตะพานพนกสลักปิดทองเป็นทางข้ามสระเข้าไปทั้งสี่ทิศ"
เมื่อสมเด็จพระบวรราชเจ้ามหาเสนานุรักษ์เสด็จเข้ามาประทับที่พระราชวังบวรฯ พระพิมานดุสิตาเกิดความชำรุด จึงโปรดฯ ให้รื้อพระวิมานและพระระเบียงออก แล้วนำเอาไม้ที่ยังคงใช้ได้นั้นไปสร้างวัดชนะสงครามราชวรมหาวิหาร แล้วโปรดฯ ให้ใช้สถานที่บริเวณนั้นทำสวนเลี้ยงนก เลี้ยงปลา เป็นที่ประพาสสำราญพระอิริยาบถ

**อ้างอิง**
 ประชุมพงศาวดาร ภาคที่ 13, พิมพ์เป็นอนุสรณ์ในงานพระราชทานเพลิงศพ พลโท พระยาศรีสรราชภักดี ป.ช., ป.ม., ท.จ.ว. ณ เมรุหน้าพลับพลาอิศริยาภรณ์ วัดเทพศิรินทราวาส 17 มีนาคม 2509, พระนคร : โรงพิมพ์ตีรณสาร- แน่งน้อย ศักดิ์ศรี, หม่อมราชวงศ์, พระราชวังและวังในกรุงเทพฯ (พ.ศ. 2325-2525) , โรงพิมพ์จุฬาลงกรณ์มหาวิทยาลัย, 2525 
หมวดหมู่:พระราชวังบวรสถานมงคล
สถานีย่อย:ภาษา/ที่บริหาร

== ที่บริหาร**

**ส่วนประกอบในหน้าหลัก**
ภาษา/กล่อง
ภาษา/ส่วนหัว
ภาษา/บทนำ
ภาษา/บทความยอดเยี่ยม
ภาษา/รู้หรือไม่
ภาษา/คำถาม
ภาษา/กลุ่มภาษา
ภาษา/หัวข้อสำคัญ
ภาษา/หมวดหมู่
ภาษา/ค้นหา
ภาษา/แม่แบบเชื่อมโยง

**Tabs**
ภาษา/Tabs

**อื่น ๆ**
ภาษา/สิ่งที่ต้องทำ

**ติดต่อ**
หากมีปัญหา ข้อชี้แจง ข้อเสนอแนะ กรุณาแจ้งที่- หน้าพูดคุยของสถานีย่อย หรือ - ผู้ใช้:Passawuth
พระที่นั่งรังสรรค์จุฬาโลก

พระที่นั่งรังสรรค์จุฬาโลก เป็นพระที่นั่งที่ประทับภายในพระราชวังบวรสถานมงคล สร้างขึ้นโดยสมเด็จพระบวรราชเจ้ามหาศักดิพลเสพในบริเวณเกาะกลางสระซึ่งเดิมเป็นที่ตั้งของพระพิมานดุสิตา ปัจจุบัน เป็นที่ตั้งของหอประชุมมหาวิทยาลัยธรรมศาสตร์

**ประวัติ**

ภายหลังจากการรื้อพระพิมานดุสิตาที่สร้างขึ้นในสมัยสมเด็จพระบวรราชเจ้ามหาสุรสิงหนาทซึ่งชำรุดทรุดโทรมลง สมเด็จพระบวรราชเจ้ามหาเสนานุรักษณ์ได้ใช้สถานที่บริเวณนั้นทำสวนเลี้ยงนก เลี้ยงปลา เป็นที่ประพาสสำราญพระอิริยาบถตลอดมา ในสมัยของสมเด็จพระบวรราชเจ้ามหาศักดิพลเสพ พระองค์ยังคงเสด็จประพาสสถานที่แห่งนี้อยู่ ดังนั้น จึงโปรดฯ ให้สร้าง พระที่นั่งรังสรรค์จุฬาโลก ขึ้นเพื่อใช้เป็นที่ประทับเวลาเสด็จประพาสสวนแห่งนี้ 
เมื่อพระบาทสมเด็จพระปิ่นเกล้าเจ้าอยู่หัวเสด็จเข้ามาประทับที่พระบวรราชวัง พระที่นั่งรังสรรค์จุฬาโลกซึ่งสร้างขึ้นจากเครื่องไม้อยู่ในสภาพที่ทรุดโทรมมาก จึงโปรดให้รื้อและสร้างเก๋งจีนขึ้นใหม่ ซึ่งพระองค์ยังคงใช้เป็นที่เสด็จประพาสสำราญพระอิริยาบถ ปัจจุบัน บริเวณที่ตั้งของพระที่นั่งรังสรรค์จุฬาโลกนั้น เป็นที่ตั้งของหอประชุม มหาวิทยาลัยธรรมศาสตร์

**อ้างอิง**
 อ้างหนังสือ| ผู้แต่ง = แน่งน้อย ศักดิ์ศรี, หม่อมราชวงศ์| ชื่อหนังสือ = พระราชวังและวังในกรุงเทพฯ (พ.ศ. 2325-2525)| URL = | จังหวัด = | พิมพ์ที่ = โรงพิมพ์จุฬาลงกรณ์มหาวิทยาลัย| ปี = 2525 | ISBN = | จำนวนหน้า = | หน้า = 
หมวดหมู่:พระราชวังบวรสถานมงคล
รังสรรค์จุฬาโลก
ดะกิชิเมะรุ

ดะกิชิเมะรุ (Dakishimeru) เป็นซิงเกิลภาษาญี่ปุ่นที่ 17 ของโบอาในรูปแบบแม็กซี่ซิงเกิลของ  วางจำหน่ายเมื่อวันที่ 23 พฤศจิกายน พ.ศ. 2548  ซิงเกิลดะกิชิเมะรุเป็นหนึ่งในซิงเกิลที่มียอดขายน้อยที่สุดของโบอา  แต่ก็มียอดขายมากกว่าซิงเกิลที่แล้วอย่างmake a secret  ซึ่งซิงเกิลนี้เปิดสัปดาห์แรกในอันดับที่ 9 ของออริกอนชาร์ต  และมียอดขายรวม 58,436 แผ่น  
เพลงดะกิชิเมะรุ เป็นเพลงประกอบรายการ "สปอร์ตอุรุกุสึ" ในช่วงเดือนพฤศจิกายนถึงธันวาคม พ.ศ. 2548  ทางช่องนิปปอนทีวี  และนอกจากนี้ยังเป็นเพลงโฆษณาของ music.jp อีกด้วย
มิวสิกวีดีโอเพลงดะกิชิเมะรุเป็นธีมของไนท์คลับในตอนกลางคืน  โดยมีรถยนต์ Lotus Elise เป็นพาหนะคู่ใจของโบอาในมิวสิกวีดีโอ  ซึ่งคล้ายคลึงกับมิวสิกวีดีโอเพลง Seven ของมิกะ นาคาชิมะ

**รายชื่อเพลง**
# 抱きしめる 
# Before you said goodbye to me 
# 抱きしめる (TV MIX) 
# Before you said goodbye to me (TV MIX) 

**การแสดงสด**
 18 พฤศจิกายน พ.ศ. 2548 - NHK「POP JAM」- 21 พฤศจิกายน พ.ศ. 2548 - CX「HEY! HEY! HEY!」- 21 พฤศจิกายน พ.ศ. 2548 - YTV/NTV「ベストヒット歌謡祭2005」- 25 พฤศจิกายน พ.ศ. 2548 - ANB「MUSIC STATION」- 25 พฤศจิกายน พ.ศ. 2548 - NTV「Music Fighter」- 27 พฤศจิกายน พ.ศ. 2548 - Melodix- 1 ธันวาคม พ.ศ. 2548  - TBS「Utaban」- 2 ธันวาคม พ.ศ. 2548  - NTV「Music Fighter」- 23 ธันวาคม พ.ศ. 2548 -「Music Station 20th anniversary celebration special pro SUPER LIVE 2005」TV Asahi- 31 ธันวาคม พ.ศ. 2548 - 「56th NHK Khohaku」

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของโบอา
อรนุช โอสถานนท์

นางอรนุช โอสถานนท์ อดีตรัฐมนตรีช่วยว่าการกระทรวงพาณิชย์ ในสมัยรัฐบาล รัฐบาลพลเอกสุรยุทธ์ จุลานนท์ และอดีตอธิบดีกรมการค้าต่างประเทศ กระทรวงพาณิชย์

**ประวัติ**
นางอรนุช โอสถานนท์ เกิดเมื่อวันที่ 4 เป็นบุตรของนายอุดม บุณยประสพ กับคุณหญิงแร่ม พรหโมบล บุณยประสพ อดีต ส.ส.ภูเก็ต สำเร็จการศึกษาระดับปริญญาตรีด้านเศรษฐศาสตร์ จากประเทศสหรัฐอเมริกา และปริญญาจากวิทยาลัยป้องกันราชอาณาจักร รุ่นที่ 28
นางอรนุช โอสถานนท์ เริ่มรับราชการในกระทรวงพาณิชย์ และได้รับรางวัลครุฑทองคำ ในปี พ.ศ. 2536 ขณะดำรงตำแหน่งอธิบดีกรมการค้าต่างประเทศ และเกษียณอายุราชการในปี พ.ศ. 2541

**การเมือง**
นางอรนุช โอสถานนท์ เคยดำรงตำแหน่งผู้ช่วยเลขานุการรัฐมนตรีว่าการกระทรวงพาณิชย์ ในปี พ.ศ. 2514 และเลขานุการรัฐมนตรีว่าการกระทรวงอุตสาหกรรม ในปี พ.ศ. 2515 ต่อมาในปี พ.ศ. 2550 จึงได้กลับเข้าสู่งานการเมืองอีกครั้งโดยการได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงพาณิชย์  ในรัฐบาลพลเอกสุรยุทธ์ จุลานนท์ ซึ่งได้ลาออกจากตำแหน่งเนื่องจากคณะกรรมการป้องกันและปราบปรามการทุจริตแห่งชาติ (ป.ป.ช.) ระบุว่า มีนักการเมืองถือหุ้นทำธุรกิจเกินร้อยละ 5

**เครื่องราชอิสริยาภรณ์**

**อ้างอิง**
หมวดหมู่:นักการเมืองสตรีชาวไทย
หมวดหมู่:นักธุรกิจชาวไทย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ข้าราชการพลเรือนชาวไทย
หมวดหมู่:บุคคลผู้ได้รับรางวัลครุฑทองคำ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:สกุลโอสถานนท์
หมวดหมู่:สกุลพรหโมบล
หมวดหมู่:สมาชิกวุฒิสภาไทยแบบแต่งตั้ง
แม่แบบ:เหตุการณ์ปัจจุบัน/2550 กันยายน 30

* สนฉัตร-สรรค์ชัย รติวัฒน์ ชนะเลิศเทนนิสเอทีพีรายการแรกในการเล่นอาชีพ จากไทยแลนด์ โอเพ่น ประเภทชายคู่- ไฮเล เกเบรเซลาสซี นักวิ่งเอธิโอเปียสร้างสถิติโลกในการแข่งขันวิ่งมาราธอน รายการเบอร์ลิน มาราธอน ครั้งที่ 34 ด้วยเวลาอย่างเป็นทางการ 2 ชั่วโมง 4 นาที 26 วินาที  (คมชัดลึก)- เกิดเหตุระเบิดที่ตู้โทรศัพท์ระหว่างกรมแผนที่ทหารกับกองทัพบก ทำให้ ด.ต.จิรเดช อัตตพงษ์ และ ส.ต.ท.พิทยาธร สุนทรชื่น 2 ตำรวจชุดเก็บกู้และตรวจพิสูจน์วัตถุระเบิด ได้รับบาดเจ็บสาหัส  (มติชน)
}
แม่แบบ:เหตุการณ์ปัจจุบัน/2550 กันยายน 29

* น้ำป่าจากขุนแม่วิน ได้ไหลล้นเข้าท่วมพื้นที่ไร่นาใน อ.แม่วาง จ.เชียงใหม่  (เดลินิวส์)
}
เดอะไทม์ออฟอาวเวอร์ไลฟ์

"เดอะไทม์ออฟอาวเวอร์ไลฟ์" (The Time of Our Lives) เป็นเพลงประจำการแข่งขัน ฟุตบอลโลก 2006 อย่างเป็นทางการ ซึ่งจัดขึ้นที่ประเทศเยอรมัน เพลงนี้ได้ขับร้องโดย อิลดีโว และ โทนิ แบร็กทัน แนวเพลงโอเปร่า-ป๊อป โดย Steve Mac เป็นโปรดิวเซอร์ ซึ่งได้แสดงในวันเปิดการแข่งขันคือวันที่ 9 มิถุนายน พ.ศ. 2549 และพิธีปิดการแข่งขันคือวันที่ 9 กรกฎาคม พ.ศ. 2549 ซึ่งสามารถพบเพลงนี้ได้ในอัลบั้มวอยซ์ฟรอมเดอะพีฟ่าเวิลด์คัพ และลิบรา ของโทนี แบรกซ์ตันและมิวสิกวิดีโอ โดย Nigel Dick

**รายชื่อเพลง**
ซิงเกิลซีดี  
# "เดอะไทม์ออฟอาวเวอร์ไลฟ์" (ฉบับวิทยุ) 
# "อิซาเบล" 
ซิงเกิลซีดีแม็กซี 
# "เดอะไทม์ออฟอาวเวอร์ไลฟ์" (ฉบับวิทยุ) 
# "อิซาเบล" 
# "เดอะไทม์ออฟอาวเวอร์ไลฟ์" (ฉบับในอัลบั้ม) 
# "ฮีโร่" 
# "เดอะไทม์ออฟอาวเวอร์ไลฟ์" (วิดีโอ) 

**ชาร์ต**
หมวดหมู่:ซิงเกิลในปี พ.ศ. 2549
หมวดหมู่:เพลงของอิลดีโว
หมวดหมู่:เพลงประกอบฟุตบอลโลกอย่างเป็นทางการ
หมวดหมู่:ฟุตบอลโลก 2006
เริมบริเวณอวัยวะเพศ

เริมบริเวณอวัยวะเพศ (Genital herpes) เป็นเชื้อโรคที่มีอนุภาคเล็กๆ ภายในเซล อาศัยอยู่ใน DNA ของนิวเคลียสของเซล DNA หรือ สารทางพันธุกรรมนี้ จะล้อมรอบด้วยโปรตีนหรือไลโปโปรตีน เปลือกหุ้มที่ปกป้องกรดนิวคลีอิคนี้ ในอีกทางหนึ่ง กลับทำให้เชื้อไวรัสเริมเพิ่มความสามารถในการกำจัดเซลอื่นๆ
ไวรัสเริมที่เกิดบริเวณอวัยวะเพศ เป็นกลไกทางพันธุกรรมอิสระที่เข้าไปควบคุมกลไกของเซล ทำให้เกิดการสังเคราะห์ไวรัสโปรตีน และ ไวรัสกรดนิวคลีอิค ไวรัสเริมที่เกิดบริเวณอวัยวะเพศไม่ใช่สิ่งที่มีชีวิต มันเพียงแต่สามารถเพิ่มปริมาณของตัวมันซ้ำๆ ในเซลแม่ของสิ่งมีชีวิต ซึ่งเมื่อเกิดการติดเชื้อ จะสร้างไวรัสกรดนิวคลีอิค และสุดท้าย มันจะสังเคราะห์โปรตีนที่ห่อหุ้ม ไวรัสเริมชนิดนี้ จะทำซ้ำตัวเองภายในเซล ของสิ่งมีชีวิตที่เป็นเซลแม่ และส่งต่อไปยังเซลอื่นๆ รวมถึงในระบบร่างกาย ของสิ่งมีชีวิตที่เป็นเซลแม่ มีงานวิจัยที่ชี้ให้เห็นว่า เมื่อบำบัดไวรัสเริมโดยใช้น้ำมันหอมระเหย ที่ได้รับการรับรอง ที่ปริมาณและความเข้มข้นหนึ่ง ซึ่งประกอบด้วย นิวคลีโอฟิลิก (ซิทรัล) จะมีประสิทธิภาพสูงสุด ในการกำจัดเชื้อโรคทิ่เกิดกับไวรัสที่ อยู่บริเวณเปลือกหุ้ม เช่น ไวรัสเริม ความสามารถในการทำให้ไวรัสเริม มีคุณสมบัติเป็นกลางนี้ยังพบใน สารเทอร์ฟีน อัลกอฮอล์ ซึ่งเป็นส่วนประกอบของน้ำมันหอมระเหยเหมือนกัน
หมวดหมู่:โรคติดต่อทางเพศสัมพันธ์
หมวดหมู่:โรคติดเชื้อไวรัส
หมวดหมู่:ขบวนการแบ่งแยกดินแดนกะเหรี่ยง

หมวดหมู่:รัฐกะเหรี่ยง
หมวดหมู่:ขบวนการทางการเมืองในประเทศพม่า
กะเหรี่ยง
หมวดหมู่:พรรคคอมมิวนิสต์

พรรคการเมืองและขบวนการเคลื่อนไหวทางการเมืองต่าง ๆ ที่ใช้หลักการคอมมิวนิสต์ ทั้งที่ใช้ชื่อว่า "พรรคคอมมิวนิสต์" และที่ใช้ชื่ออื่น
หมวดหมู่:ลัทธิคอมมิวนิสต์
หมวดหมู่:ขบวนการทางการเมือง
หมวดหมู่:พรรคการเมือง
หมวดหมู่:พรรคในระบบพรรคการเมืองเดียว
หมวดหมู่:ทักษิณ ชินวัตร

หมวดหมู่:นายกรัฐมนตรีไทย
หมวดหมู่:สกุลชินวัตร
หมวดหมู่:นักการเมืองพรรคไทยรักไทย
หมวดหมู่:หมวดหมู่ตั้งตามชื่อนายกรัฐมนตรีไทย
สมเด็จพระมหาธีราจารย์

สมเด็จพระมหาธีราจารย์ เป็นราชทินนามของสมเด็จพระราชาคณะรูปหนึ่ง ปัจจุบันพระราชทานเฉพาะแก่พระภิกษุฝ่ายมหานิกาย

**ฐานานุกรม**
สมเด็จพระมหาธีราจารย์ มีฐานานุศักดิ์ตั้งฐานานุกรมได้ 10 รูป คือ- พระครูปลัดสัมพิพัฒนธีราจารย์ ญาณโสภณ วิมลศีลขันธสุนทร บวรมหาคณาธิการนายก ตรีปิฎกธรรมรักขิต- พระครูวินัยธร- พระครูธรรมธร- พระครูวิสาลสรกิจ พระครูคู่สวด- พระครูวิสิฐสรการ พระครูคู่สวด- พระครูญาณวิจักขณ์ พระครูรองคู่สวด- พระครูพิทักษ์สุนทร พระครูรองคู่สวด- พระครูสังฆบริบาล- พระครูสมุห์- พระครูใบฎีกา

**รายนาม**
ปัจจุบันมีพระเถระที่เคยดำรงสมณศักดิ์ที่สมเด็จพระมหาธีราจาย์ มาแล้วรวม 2 รูป ได้แก่

**อ้างอิง ==
นักกฎหมาย

นักกฎหมาย (lawyer) เป็นผู้ประกอบวิชาชีพทางกฎหมาย เช่น ทนายความ ทนายความที่ปรึกษา โนตารีปับลิก เนติบัณฑิต หรือข้าราชการที่จัดทำ ตีความ และใช้บังคับซึ่งกฎหมาย
การทำงานเป็นนักกฎหมายเป็นการนำทฤษฎีและความรู้ทางกฎหมายซึ่งเป็นรูปธรรมไปใช้ให้เกิดผลในทางปฏิบัติเพื่อแก้ไขปัญหาบางประการ หรือเพื่อส่งเสริมประโยชน์ของผู้แสวงหาความช่วยเหลือจากนักกฎหมาย บทบาทของนักกฎหมายแตกต่างกันอย่างมากตามเขตอำนาจต่าง ๆ

**อ้างอิง**
หมวดหมู่:ตำแหน่งผู้มีอำนาจ
หมวดหมู่:นักกฎหมาย
หมวดหมู่:รัฐประหารในประเทศไทย

รัฐประหารในประเทศไทย
หมวดหมู่ใกล้เคียง :หมวดหมู่:กบฏในประเทศไทย
ไทย
หมวดหมู่:วิกฤตการณ์การเมืองในประเทศไทย
หมวดหมู่:ประวัติศาสตร์การเมืองไทย
หมวดหมู่:เหตุการณ์ในประเทศไทย
ฟังก์ชันแฮช

ฟังก์ชันแฮชจับข้อความไปเป็นตัวเลขตั้งแต่ 0 ถึง 15 มีการชนกันของข้อความ "John Smith" และ "Sandra Dee" ที่ช่อง 02
ฟังก์ชันแฮช (hash function) คือวิธีการอย่างหนึ่งซึ่งทำให้ข้อมูลส่วนหนึ่งหรือทั้งหมด ให้กลายเป็นจำนวนเล็ก ๆ อันหนึ่งอย่างมีปฏิสัมพันธ์ ซึ่งจำนวนดังกล่าวเปรียบได้ว่าเป็น "ลายนิ้วมือ" ของข้อมูล ขั้นตอนวิธีของฟังก์ชันแฮชส่วนใหญ่จะเป็นการแบ่งย่อยข้อมูลและการผสมข้อมูลย่อยทั้งหมดเข้าด้วยกันเพื่อให้ได้ผลลัพธ์สุดท้าย ผลลัพธ์ดังกล่าวอาจเรียกว่า ผลบวกแฮช (hash sum) ค่าแฮช (hash value) รหัสแฮช (hash code) หรือเรียกว่า แฮช (hash) เฉย ๆ ก็ได้ บ่อยครั้งที่การเอ่ยถึงแฮชจะหมายถึงฟังก์ชันแฮชโดยปริยาย ปกติแล้วฟังก์ชันแฮชจะทำงานผ่านดัชนีที่เก็บไว้ในตารางแฮชที่อยู่ในหน่วยความจำหรือแฟ้มข้อมูลชั่วคราว

**คุณสมบัติของฟังก์ชันแฮช**
 ควรมีความจำเพาะแต่ละข้อมูล ข้อมูลแต่ละตัวควรผ่านฟังก์ชันแฮชแล้วมีค่าไม่เท่ากัน เพื่อให้ข้อมูลแต่ละตัว มีผลการแฮชเฉพาะตัว หรือเป็นลายนิ้วมือของข้อมูล โดยเฉพาะการใช้กับการตรวจสอบข้อมูล- หาง่าย ใช้เวลาน้อย- ควรกระจายในช่วงที่กำหนด เช่นถ้าต้องการแฮชได้เลขห้าหลัก ผลของการแฮชก็ควรจะกระจายกันตั้งแต่ 00000-99999 โดยเฉพาะการใช้กับตารางแฮช- ควรจะไม่คงผลลัพธ์ของลำดับเดิม หรือแก้กลับได้ง่าย เช่น ถ้าคีย์เป็น 12345 ไม่ควรให้กลับเป็น 54321 เป็นผลแฮช เพราะจะทำกลับได้ง่ายโดยเฉพาะการแฮชสำหรับการเข้ารหัส

**การประยุกต์ใช้ฟังก์ชันแฮช**
 ใช้การเก็บข้อมูลในตารางแฮช ที่อยู่ในหน่วยความจำหรือแฟ้มข้อมูลชั่วคราว- ใช้ในการตรวจสอบข้อมูลอย่างรวดเร็ว- ใช้ในการเข้ารหัสข้อมูล

**ฟังก์ชันแฮชเข้ารหัส**
ฟังก์ชันแฮชเข้ารหัส (cryptographic hash function) คือฟังก์ชันแฮชที่ใช้เพื่อจุดประสงค์ในด้านความปลอดภัยของสารสนเทศ อาทิการยืนยันตนเพื่อเข้าสู่ระบบ (authentication) หรือการตรวจสอบความถูกต้องสมบูรณ์ของเนื้อหาข้อมูล เช่น SHA-1, MD5 หรือ CRC32 เป็นต้น

**ดูเพิ่ม**
 ตารางแฮช

หมวดหมู่:ขั้นตอนวิธีการค้นหา
หมวดหมู่:การตรวจหาและแก้ความผิดพลาด
ไอล์ออฟแมน

ไอล์ออฟแมน (Isle of Man, ˈmæn; Ellan Vannin, ˈɛlʲən ˈvanɪn) เป็นดินแดนอาณานิคมปกครองตนเองของสหราชอาณาจักร ตั้งอยู่ในเขตทะเลไอริช (Irish Sea) ในบริเวณศูนย์กลางของหมู่เกาะบริเตน (British Isles) ประมุขแห่งรัฐคือสมเด็จพระเจ้าชาลส์ที่ 3 แห่งสหราชอาณาจักร ในฐานะเจ้าครองนครแห่งแมนน์ (ลอร์ดออฟแมนน์ - Lord of Mann) โดยมีข้าหลวงทำหน้าที่เป็นผู้สำเร็จราชการแทนพระองค์  ไอล์ออฟแมนนี้ไม่ได้เป็นดินแดนส่วนหนึ่งของสหราชอาณาจักรบริเตนใหญ่และไอร์แลนด์เหนือ แต่กิจการด้านการต่างประเทศ การป้องกันดินแดน และการบริหารระบบธรรมาภิบาลระดับสูงสุด (ultimate good-governance) ของไอล์ออฟแมนอยู่ในความรับผิดชอบของรัฐบาลสหราชอาณาจักร

**อ้างอิง**
หมวดหมู่:อดีตอาณานิคมของนอร์เวย์
หมวดหมู่:เกาะในสหราชอาณาจักร
อ
หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:บริติชไอลส์
หมวดหมู่:เกาะแมน
อัมมาน

อัมมาน (Amman; عمان ʿAmmān ) เป็นเมืองหลวงของประเทศจอร์แดนและเป็นเมืองที่ใหญ่ที่สุดในประเทศจอร์แดน มีประชากรประมาณ 3 ล้านกว่าคน

**ภูมิศาสตร์**

**ภูมิอากาศ**

**เขตการปกครอง**
ภาพถ่ายทางอากาศของอัมมาน 
วงเวียนในอัมมาน
ถนนหน้าโรงภาพยนตร์สายรุ้ง

**การคมนาคม**
ท่าอากาศยานที่ใหญ่ที่สุดในอัมมาน คือ ท่าอากาศยานนานาชาติควีนอัลเลีย ห่างจากอัมมานไปทางใต้ abbr=on เป็นท่าอากาศยานหลักในประเทศจอร์แดน ท่าอากาศยานนี้มีทั้งหมด 3 อาคาร อาคารผู้โดยสาร 2 แห่งและอาคารสินค้า 1 แห่ง ในปี ค.ศ. 201 มีผู้โดยสารมาใช้บริการถึง 5.8 คน ปัจจุบันอยู่ระหว่างสร้างส่วนต่อขยายอาคารผู้โดยสารใหม่ โดยมีงบประมาณ $700M ซึ่งจะรับรองผู้โดยสารได้มากกว่า 12 ล้านคน
ท่าอากาศยานอัมมานซิวิล เป็นท่าอากาศยานอีกแห่งที่ใช้รับรองผู้โดยสารในประเทศ

**เศรษฐกิจ**
อัมมานเป็นศูนย์กลางทางเศรษฐกิจหลักของประเทศจอร์แดน ตั้งแต่ การบุกครองอิรัก พ.ศ. 2546 ธุรกิจทั้งหมดได้ไหลเวียนสู่อัมมาน และท่าอากาศยานนานาชาติควีนอัลเลีย ก็เป็นจุดศูนยกลางของนักเดินทางชาวต่างชาติ สายการบินทั้งหมดมีที่ทำการที่อัมมาน
นอกจากนี้ อัมมานยังเป็นแหล่งนำเข้ายาที่ใหญ่ที่สุดเป็นอันดับที่ 5 ของโลก มีคนไข้ชาวต่างชาติ 250,000 คน มีรายได้ 1 พันล้านดอลลาร์ต่อปี

**การศึกษา**

**วัฒนธรรม**

**อาหาร**
เดอะนิวยอร์กไทมส์ ได้กล่าวถึงอาหารอัมมานในตอนหนึ่งว่า

**กีฬา**
กีฬาที่นิยมเล่นกันคือ ฟุตบอล และมีนักกีฬาที่มีชื่อเสียงหลายคน อาทิเช่น Al-Wehdat และ Al-Faisaly

**สื่อ**
หนังสือพิมพ์ที่นิยมวางขายในอัมมาน ได้แก่ Alghad, Ad-Dustour, และ The Jordan Times.

**สถานที่สำคัญ**
 ย่านกลางเมือง- เทือกเขาซิตาเดล- ฟอรูงและโรงละครโรมัน

**เมืองพี่น้อง**

**อ้างอิง**
หมวดหมู่:เมืองหลวงในทวีปเอเชีย
หมวดหมู่:เมืองหลวงทางวัฒนธรรมของอาหรับ
หมวดหมู่:ประเทศจอร์แดน
หมวดหมู่:ลิแวนต์
หมวดหมู่:ขบวนการเสรีไทย

ขบวนการเสรีไทย เป็นขบวนการใต้ดินที่ดำเนินการระหว่างสงครามมหาเอเชียบูรพาซึ่งเป็นส่วนหนึ่งของสงครามโลกครั้งที่สอง ในช่วง พ.ศ. 2484 - 2488 มีวัตถุประสงค์เพื่อต่อต้านการรุกรานของกองทัพจักรวรรดิญี่ปุ่น รักษาเอกราชและอธิปไตยของประเทศไทย
หมวดหมู่:ขบวนการต่อต้านญี่ปุ่นระหว่างสงครามโลกครั้งที่สอง
หมวดหมู่:ประเทศไทยในสงครามโลกครั้งที่สอง
หมวดหมู่:ขบวนการทางการเมืองในประเทศไทย
หมวดหมู่:สมาชิกขบวนการเสรีไทย

สมาชิกของขบวนการเสรีไทย ในช่วงสงครามโลกครั้งที่สอง
หมวดหมู่:ขบวนการเสรีไทย
หมวดหมู่:บุคคล
หมวดหมู่:ชาวไทยในสงครามโลกครั้งที่สอง
หมวดหมู่:ธนาคารกลาง

หมวดหมู่:ธนาคาร
หมวดหมู่:สถาบันของรัฐ
หมวดหมู่:นโยบายการเงิน
หมวดหมู่:สถาบันการเงินระหว่างประเทศ
เจนนิเฟอร์

เจนนิเฟอร์ (Jennifer) อาจหมายถึง
ชื่อบุคคล- เจนนิเฟอร์ ลอว์เรนซ์ - นักแสดงชาวอเมริกัน- เจนนิเฟอร์ อนิสตัน - นักแสดงชาวอเมริกัน- เจนนิเฟอร์ ฮอว์กินส์ - นางแบบและนางงามจักรวาล 2004 ชาวออสเตรเลีย- เจนนิเฟอร์ โลเปซ - นักร้องและนักแสดงชาวอเมริกัน- เจนนิเฟอร์ เฮล - นักพากย์สัญชาติอเมริกัน - เจนนิเฟอร์ คอนเนลลี - นักแสดงชาวอเมริกัน- เจนนิเฟอร์ คิ้ม - นักร้อง นักเขียน และนักอ่านโฆษณาชาวไทย- เจนนิเฟอร์ ฮัดสัน - นักแสดง นักร้อง และนางแบบชาวอเมริกัน- เจนนิเฟอร์ การ์เนอร์ - นักแสดงชาวอเมริกัน- เจนนิเฟอร์ โปลิตานนท์ - นักร้องและนักแสดงชาวไทย- เจนนิเฟอร์ เลิฟ ฮิววิต - นักร้องและนักแสดงชาวอเมริกัน- เจนนิเฟอร์ ลี - ผู้กำกับการแสดงชาวอเมริกัน
ตัวละคร- เจนนี เวกแมน - ตัวการ์ตูนที่เป็นหุ่นยนต์สาวจากเรื่อง จักรกลสาวใส ใจวัยทีน
ข้าหลวงใหญ่ผู้ลี้ภัยแห่งสหประชาชาติ

หีบห่อของยูเอ็นเอชซีอาร์ที่บรรจุเต็นท์ ผ้าใบกันน้ำ และมุ้งกันยุง ในดาดาบ ประเทศเคนยา เมื่อ 11 ธันวาคม 2006 หลังเกิดอุทกภัยครั้งใหญ่
สำนักงานข้าหลวงใหญ่ผู้ลี้ภัยแห่งสหประชาชาติ (Office of the United Nations High Commissioner for Refugees: UNHCR) เป็นโครงการของสหประชาชาติ ทำหน้าที่คุ้มครองผู้ลี้ภัย ชุมชนที่ถูกบังคับย้ายถิ่น และบุคคลไร้รัฐ รวมถึงอนุเคราะห์ให้ได้รับการส่งกลับประเทศเดิมด้วยความสมัครใจ การรวมเข้ากับท้องถิ่นอื่น หรือการตั้งรกรากใหม่ในประเทศที่สาม
สำนักงานก่อตั้งขึ้นใน ค.ศ. 1950 โดยเป็นผลมาจากสงครามโลกครั้งที่สอง มีกองบัญชาการอยู่ในเจนีวา สวิตเซอร์แลนด์ และเป็นสมาชิกกลุ่มพัฒนาของสหประชาชาติ สำนักงานได้รับรางวัลโนเบลสาขาสันติภาพสองครั้ง คือ ใน ค.ศ. 1954 และ 1981 ทั้งได้รับรางวัลพรินซ์ออฟแอสตูเรียสสาขาความร่วมมือระหว่างประเทศใน ค.ศ. 1991

**ประวัติ**

**บุคคลที่เกี่ยวข้อง**

**อ้างอิง**

**แหล่งข้อมูลอื่น**
หมวดหมู่:องค์กรย่อยสมัชชาใหญ่แห่งสหประชาชาติ
หมวดหมู่:กลุ่มพัฒนาแห่งสหประชาชาติ
หมวดหมู่:องค์การที่ได้รับรางวัลโนเบลสาขาสันติภาพ
หมวดหมู่:องค์การที่ก่อตั้งในปี พ.ศ. 2486
หมวดหมู่:เจนีวา
แบรด

แบรด (Brad) อาจหมายถึง
ชื่อบุคคล- แบรด พิตต์ - นักแสดงชาวอเมริกัน- แบรดี้ ฟินต้า - ผู้เข้าแข่งขันในเกม "เซอร์ไวเวอร์ วานูอะตู"- แบรด เรนโฟร - นักแสดงและนักดนตรีชาวอเมริกัน- แบรดลีย์ โจเซฟ - นักประพันธ์เพลง นักเปียโน นักคีย์บอร์ด นักเรียบเรียงดนตรี และศิลปินดนตรีชาวสหรัฐอเมริกา- แบรดลีย์ คูเปอร์ - นักแสดงชาวอเมริกัน
การ์ตูนและเกม- แบรด คาร์บังเคิล - ตัวละครจากแอนิเมชันเรื่อง "จักรกลสาวใส ใจวัยทีน"- แบรด วิกเกอร์ - ตัวละครจากเกมที่เป็นคนขับเฮลิคอปเตอร์ของทีมอัลฟ่าจากเกม "ผีชีวะ"- แบรด เบิร์นส์ - ตัวละครจากเกม Virtua Fighter
ก้านกล้วย (แก้ความกำกวม)

ก้านกล้วย อาจหมายถึง- ก้านกล้วย - ส่วนหนึ่งของต้นกล้วย- ก้านกล้วย 1 - ภาพยนตร์แอนิเมชันอิงประวัติศาสตร์เรื่อง ก้านกล้วย (Khan Kluay) ซึ่งสร้างจากเหตุการณ์การเสียกรุงศรีอยุธยาครั้งที่หนึ่ง - สงครามยุทธหัตถี- ก้านกล้วย 2 - ภาพยนตร์แอนิเมชันอิงประวัติศาสตร์ ภาคต่อของ ก้านกล้วย สร้างจากเหตุการณ์การบุกหงสาวดี- ก้านกล้วยผจญภัย - การ์ตูนซีรีส์ทางโทรทัศน์เป็นภาคแยกจากภาพยนตร์ เล่าเรื่องราวของก้านกล้วยวัยเด็กในหมู่บ้านหินขาว ที่ออกผจญภัยกับชบาแก้วและเพื่อน ๆ เพื่อตามหาแม่ และต้องหนีการไล่ล่าจาก เสือเจ้าป่า งูยักษ์ และอีแร้งจอมโหด- ก้านกล้วย (แฟรนไชส์) - แฟรนไชส์ภาพยนตร์แอนิเมชันอิงประวัติศาสตร์ มีทั้งภาพยนตร์ 2 ภาค ซีรีส์ทางโทรทัศน์ชื่อก้านกล้วยผจญภัย ตุ๊กตา ของเล่น สมุดระบายสี และวิดีโอเกม- ก้านกล้วย (ตัวละคร) - ตัวเอกของภาพยนตร์แอนิเมชันสามมิติ "ก้านกล้วย" เป็นช้างสีฟ้าตัวกลม ที่กล้าหาญและรักครอบครัว
ชัยมงคล 7 ประการ

ชัยมงคล 7 ประการ เป็นหลักความเชื่อของชาวจังหวัดเชียงใหม่ในสมัยโบราณ ในการสร้างเมืองเชียงใหม่ ซึ่งชัยมงคล 7 ประการนี้หมายถึง สิ่งซึ่งเป็นมงคลต่อการสร้างเมือง 7 ประการ ซึ่งผู้สร้างเมืองเชียงใหม่ ซึ่งก็คือพญามังราย เชื่อว่าสิ่งมงคลทั้ง 7 ประการนี้จะเป็นผลดีต่อการสร้างเมืองเชียงใหม่ ซึ่งจะนำมาสู่ความเจริญรุ่งเรืองและความอุดมสมบูรณ์ของบ้านเมือง ซึ่งหลักชัยมงคล 7 ประการนี้ ได้ปรากฏอยู่ในตำนานพื้นเมืองเชียงใหม่ ดังนี้
“ ...อันแต่ก่อนเราได้ยินสืบมาว่ากวางเผือกสองตัวแม่ลูกลุกแต่ป่าใหญ่หนเหนือมาอยู่ชัยภูมิที่นี้ คนทั้งหลายย่อมกระทำบุชาเป็นชัยมงคลปฐมก่อนแลอันหนึ่งว่าฟานเผือกสองตัวแม่ลูกมาอยู่ชัยภูมิที่นี้รบหมา หมาทั้งหลายพ่ายหนีบ่อาจจัดตั้งได้สักตัว เป็นชัยมงคลถ้วนสอง อันหนึ่งเล่าเราทั้งหลายได้หันหนูเผือกกับบริวาร  4 ตัว ออกมาแต่ชัยภูมิที่นี้ เป็นชัยภูมิถ้านสาม อันหนึ่งภูมิฐานที่เราจัดตั้งเวียงนี้ สูงวันตกหลิ่งมาออก เป็นชัยภูมิถ้วนสี่ อันหนึ่งอยู่ที่นี้ หันน้ำตกแต่อุชอปัตตาดอยสุเทพ มาเป็นแม่น้ำไหลขึ้นหนเหนือ แล้วไหลดะไปหนวันออกแล้วไหลไปใต้ แล้วไหลไปวันตกเกี้ยวเวียงกุมกาม แม่น้ำนี้เป็นนครคุณเกี้ยวเมือง อันเป็นชัยมงคลถ้วนห้า แม่น้ำนี้ไหลแต่ดอยมาที่ขุนน้ำ ได้ชื่อว่าแม่ข่า ไหลเมื่อวันออกแล้วไหลไปใต้เทียบข้างแม่น้ำปิง ได้ชื่อว่าแม่โถต่อเท่าบัดนี้แล อันหนึ่งหนองใหญ่มีวันออกเฉียงเหนือแห่งชัยภูมิ ได้ชื่อว่าอิสาเนราชบุรี ว่าหนองใหญ่หนอิสานท้าวพระยาต่างประเทศจักมาบูชาสักการะมากนัก เป็นชัยมงคลถ้วนหกแล อันหนึ่งน้ำระมิงคืไหลมาแต่อ่างสรงอันพระพุทธเจ้า เมื่อยังทรมาน ได้มาอาบในดอยอ่างสรง ไหลมาออกเป็นขุนน้ำแม่ระมิงค์ ภายวันออกเวียง เป็นชัยมงคลถ้วนเจ็ดแล...”
จะเห็นได้ว่าชัยมงคลทั้ง 7 ประการที่ได้กล่าวไว้ในตำนานนั้นมักจะเกี่ยวข้องกับเรื่องของลักษณะทางภูมิประเทศ ซึ่งจะเห็นได้ชัดในประการหลังตั้งแต่ชัยมงคลประการที่สี่เป็นต้นไป มีการกล่าวถึงลักษณะทางภูมิประเทศที่เป็นปัจจัยสำคัญในการสร้างเมืองเชียงใหม่ อันได้แก่ ประการที่สี่ ที่กล่าวถึงลักษณะการลาดเอียงของพิ้นที่ที่ลาดเอียงจากทิศตะวันตกสู่ทิศตะวันออก ซึ่งเป็นลักษณะที่ดีต่อการระบายน้ำโดยธรรมชาติ นอกจากนี้ชัยมงคลข้อที่กล่าวว่ามีแม่น้ำปิงอยู่ทางทิศตะวันออกของเมืองที่เป็นแหล่งน้ำขนาดใหญ่ เส้นทางคมนาคมที่จะติดต่อกับดินแดนทางทิศเหนือและทิศใต้ของเชียงใหม่ และยังเป็นปราการธรรมชาติที่จะคุ้มครองเมืองจากศัตรูที่จะมาจากทิศตะวันออก และหนองน้ำใหญ่ในชัยมงคลประการที่หก ซึ่งเป็นทั้งแหล่งน้ำและพื้นที่รับน้ำในคราวน้ำหลากได้เป็นอย่างดี

**อ้างอิง**
ดวงจันทร์  เจริญเมือง.  (2541).  เมืองและการผังเมืองในประเทศไทย : กรณีเมืองเชียงใหม่.  เชียงใหม่: ศูนย์ศึกษาปัญหาเมืองเชียงใหม่และกลุ่มมังราย
*ณัฐกานต์ ลิ่มสถาพร.  (2544).  เชียงใหม่หัวใจล้านนา.  กรุงเทพฯ: ภัคธรรศ
หมวดหมู่:ความเชื่อไทย
วิกิพีเดีย:เสนอชื่อเพื่อเป็นผู้ดูแล/ScorpianPK

__NOTOC__
การเสนอ ผู้ใช้:ScorpianPK เป็นผู้ดูแลระบบ 
เหตุผลการเสนอ: ทั้งที่เสนอนี้เข้ามาแก้ไขและดูแลวิกิสม่ำเสมอ น่าจะได้มาช่วยงานกัน เพราะตอนนี้มีผู้ดูแลลาออกไปแล้ว 4-5 ท่าน จะได้สลับสับเปลี่ยนกัน ธวัชชัย 23:12, 14 กันยายน 2007 (ICT)
คำตอบรับจากผู้ถูกเสนอชื่อ: ขอขอบคุณคุณธวัชชัยที่เสนอชื่อผมนะครับ แต่เนื่องด้วยเหตุผลส่วนตัวหลายประการ และผมยังพึงพอใจกับการเป็น user อยู่มาก ดังนั้น ผมคิดว่าผมไม่เหมาะสมกับการถูกเสนอชื่อในครั้งนี้นะครับ ขอบคุณมากครับ  --ScorpianPK 25px  คุยแค่ "คลิก" 11:47, 15 กันยายน 2007 (ICT)

**สนับสนุน**
# สนับสนุนครับ --Sry85 13:51, 15 กันยายน 2007 (ICT)

**ความเห็น**
 จากการที่เห็นเจ้าตัวตอบมาว่าไม่พร้อมและไม่ประสงค์จะเป็นผู้ดูแลระบบ ผมขอปิดส่วนนี้เลยนะครับ --Manop | พูดคุย 04:40, 16 กันยายน 2007 (ICT)
วิกิพีเดีย:เสนอชื่อเพื่อเป็นผู้ดูแล/Octahedron80

__NOTOC__
การเสนอ ผู้ใช้:Octahedron80 เป็นผู้ดูแลระบบ 
เหตุผลการเสนอ: ทั้งที่เสนอนี้เข้ามาแก้ไขและดูแลวิกิสม่ำเสมอ น่าจะได้มาช่วยงานกัน เพราะตอนนี้มีผู้ดูแลลาออกไปแล้ว 4-5 ท่าน จะได้สลับสับเปลี่ยนกัน ธวัชชัย 23:12, 14 กันยายน 2007 (ICT)
คำตอบรับจากผู้ถูกเสนอชื่อ: ไม่พร้อมที่จะเป็นผู้ดูแลครับ ผมชอบแก้ แก้ แก้ มากกว่าที่จะไปช่วยดูแลอะไร และผมกลัวว่าระดับที่ได้มานั้น จะทำให้ผมลืมตัวใช้อำนาจส่วนตัวไปชั่วขณะ (แต่ส่งผลลบระยะยาว) --Octahedron80 00:48, 16 กันยายน 2007 (ICT)

**สนับสนุน**
# เหมาะสมครับ--ScorpianPK 25px  คุยแค่ "คลิก" 11:55, 15 กันยายน 2007 (ICT)
# สนับสนุน --Sry85 13:51, 15 กันยายน 2007 (ICT)
# สนับสนุนครับ -- Portal 17:29, 15 กันยายน 2007 (ICT)

**คัดค้าน**
การคัดค้าน จำเป็นต้องระบุเหตุผลการคัดค้าน
# ผมว่าแค่นี้ sysop ก็จะขี่คอกันทำงานแล้วครับ และคิดว่าการเห็นชอบ คัดค้าน หรือเป็นกลางนั้น เป็นวิจารณญาณส่วนบุคคล ไม่น่าควรต้องระบุเหตุผล หรือมีการตามไปถามเหตุผลแบบในการโหวตครั้งก่อน |
อควา • คุย ภาพ:WikiBotany tap.png 00:47, 16 กันยายน 2007 (ICT)

**ความเห็น**
 จากการที่เห็นเจ้าตัวตอบมาว่าไม่พร้อมและไม่ประสงค์จะเป็นผู้ดูแลระบบ ผมขอปิดส่วนนี้เลยนะครับ --Manop | พูดคุย 04:40, 16 กันยายน 2007 (ICT)
หมวดหมู่:ขีปนาวุธพิสัยไกล

ขีปนาวุธพิสัยไกล หมายถึง ขีปนาวุธที่มีพิสัย ≥5,500 กิโลเมตร
หมวดหมู่:ขีปนาวุธ
ภาษาฮานี

ภาษาฮานี (ฮานี: Haqniqdoq หรือ xa31 ɲi31; p=Hāníyǔ; Tiếng Hà Nhì) เป็นภาษาของชาวโลโลหรือยิ อยู่ในตระกูลภาษาย่อยทิเบต-พม่า มีผู้พูดในจีน ลาว พม่าและเวียดนามมีผู้พูดทั้งหมด 449,261 คน พบในพม่า 200,000 คน (พ.ศ. 2534) ทางภาคตะวันออกของรัฐฉาน พบในจีน 130,000 คน (พ.ศ. 2533) ในสิบสองปันนา พบในลาว 58,000 คน (พ.ศ. 2538) ในหลวงน้ำทา และพงสาลี พบในไทย 60,000 คน (พ.ศ. 2541) ในจังหวัดเชียงใหม่ เชียงราย แม่ฮ่องสอน  พบในเวียดนาม 1,261 คน (พ.ศ. 2538) ในจังหวัดเกวียงบิญและเกวียงตรีที่อยู่ใกล้ชายแดนลาว จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล เรียงประโยคแบบประธาน-กรรม-กริยา ผู้พูดส่วนใหญ่นับถือศาสนาคริสต์

**อ้างอิง**

**บรรณานุกรม**
 doi-access=free- trans-title=A Sketch of the Hani Language- language=vi- trans-title=A Study of the Culture of the Hani People of Yuxi City- trans-title=Comparative Vocabulary Lists of the Ha-Ya Dialects of the Hani Language

**แหล่งข้อมูลอื่น**
  Hani language recordings at  GlobalRecordings.net-  Hani–Japanese wordlist with comparison with related languages ja
ฮานี
ฮานี
ฮานี
ฮานี
ฮานี
ภาษาลาดัก

ภาษาลาดัก (ལ་དྭགས་སྐད་; La-dwags skad) หรือภาษาโภติ หรือที่นักภาษาศาสตร์เรียกว่าภาษาทิเบตโบราณตะวันตก เป็นภาษาหลักของชาวลาดักในรัฐชัมมูและกัษมีระ และใช้พูดในบัลติสถาน ภาษาลาดักใกล้เคียงกับภาษาทิเบต ชาวลาดักเองก็มีวัฒนธรรมหลายอย่างใกล้ชิดกับชาวทิเบต รวมทั้งนับถือศาสนาพุทธแบบทิเบตด้วย อย่างไรก็ตาม ภาษาลาดักกับภาษาทิเบตกลางไม่สามารถเข้าใจกันได้ แม้ว่าจะมีการเขียนที่ถ่ายทอดมาจากภาษาทิเบตโบราณ มีผู้พูดภาษาลาดักในอินเดีย 200,000 คน และอาจจะมีอีกราว 12,000 คนในทิเบตที่อยู่ภายใต้การปกครองของจีน  สำเนียงย่อยหลายสำเนียง ส่วนใหญ่ไม่มีวรรณยุกต์ ยกเว้นสำเนียงสโตตสกัตและสำเนียงลาดักบนที่มีวรรณยุกต์เหมือนภาษาทิเบตกลาง  

**อักษร**
ภาษาลาดักเขียนด้วยอักษรทิเบต โดยชาวลาดักจะออกเสียงตรงตามตัวอักษรและออกเสียงอุปสรรค ปัจจัย อักษรนำที่มักจะไม่ออกเสียงในภาษาทิเบตสำเนียงอัมโด คาม อู่จั้งและลาซา แนวโน้มการออกเสียงแบบนี้ ยังพบในภาษาบัลติอีกด้วย ตัวอย่างเช่น sta 'ขวาน ' ภาษาทิเบตออกเสียงเป็น ta แต่ภาษาลาดักยังออกเสียงเป็น sta ’bras 'ข้าว' ภาษาทิเบตออกเสียงเป็นdre  ส่วนชาวลาดักออกเสียงเป็น dras การถอดเป็นอักษรโรมันใช้วิธีการเดียวกับภาษาฮินดี

**อ้างอิง**

**แหล่งข้อมูลอื่น**
A. H. Francke 1901  A Sketch of Ladakhi GrammarJournal of the Royal Asiatic Society of Bengal 70.1 date=29 July 2013 
ลาดัก
ลาดัก
ภาษาเอา

ภาษาเอา เป็นภาษากูกี-ชีน-นาคา ที่อยู่ในตระกูลภาษาย่อยทิเบต-พม่า พูดโดยชาวเอาในรัฐนาคาแลนด์ทางตะวันออกเฉียงเหนือของอินเดีย มีผู้พูดราว 141,000 คน (Gordon, 2005) สำเนียงที่สำคัญมี 2 สำเนียงคือ- สำเนียง ชุงลี แบ่งได้อีก 2 สำเนียงคือ ชุงลี และทรานส์-ดิขุ- สำเนียงมอกเซน แบ่งได้อีก 2 สำเนียงคือ มอกเซน และชังกี
ตำแหน่งรัฐนาคาแลนด์ แสดงด้วยสีเข้ม
ผู้พูดสำเนียงชังกี มี  60 % ของชาวเอาทั้งหมด เป็นสำเนียงที่ได้รับอิทธิพลจากมิชชันนารี สำเนียงชุงลีเป็นสำเนียงที่มีการสอนในโรงเรียน สำเนียงมอกเซนใช้พูดส่วนใหญ่ทางตะวันตกของเขตเอาและใกล้เคียงกับสำเนียงชังกี การพูดในแต่ละหมู่บ้านจะมีเอกลักษณ์ที่แตกต่างกัน

**อ้างอิง**
 Gordon, Raymond G., Jr. (Ed.). (2005). Ethnologue: Languages of the world (15th ed.). Dallas, TX: SIL International. ISBN 1-55671-159-X. (Online version: http://www.ethnologue.com)
หมวดหมู่:ภาษาในประเทศอินเดีย
ภาษาบาฮิง

ภาษาบาฮิง หรือภาษารุมคาลี มีผู้พูด 2,765 คน (2544) โดยชาวบาฮิงในตำบลโอขัลธุลกะ ประเทศเนปาล อยู่ในภาษากลุ่มกิรันตี ผู้ศึกษาภาษานี้คือ Brian Houghtun ซึ่งเขาได้บรรยายไว้ว่า ภาษานี้มีระบบกริยาที่ซับซ้อน ระบบสระยากสำหรับผู้พูดภาษาอื่น
บาฮิง
แม่แบบ:เหตุการณ์ปัจจุบัน/2550 ตุลาคม 2

* พระบาทสมเด็จพระเจ้าอยู่หัว มีพระบรมราชโองการโปรดเกล้าฯ ให้พลเอกสนธิ บุญยรัตกลิน ดำรงตำแหน่งรองนายกรัฐมนตรี- รัฐบาลไทยและญี่ปุ่น แลกเปลี่ยนเอกสารเกี่ยวกับข้อตกลงที่กรุงโตเกียว เป็นขั้นตอนสุดท้าย เพื่อให้ความตกลงหุ้นส่วนเศรษฐกิจ ไทย-ญี่ปุ่น (JTEPA) มีผลบังคับใช้ในวันที่ 30 พฤศจิกายน ศกนี้ โดยไม่ผ่านการพิจารณาจากสภานิติบัญญัติ เพื่อขอความเห็นชอบแต่อย่างใด (ประชาไท  ข่าวที่1  ข่าวที่2)
}
มูลค่าความเสี่ยง

มูลค่าความเสี่ยง (Value-at-Risk ย่อ VaR) หมายถึง ผลขาดทุนต่ำสุดที่เกิดจากการลงทุนในหลักทรัพย์เป็นระยะเวลาหนึ่ง โดยผู้ลงทุนอาจประสบผลขาดทุนมากกว่ามูลค่าความเสี่ยงได้ แต่โอกาสที่จะเกิดขึ้นมีน้อยมาก

**วิธีการคำนวณมูลค่าความเสี่ยง**
การคำนวณมูลค่าความเสี่ยงทำได้หลายวิธีด้วยกัน ซึ่งแต่ละวิธีมีข้อดีข้อเสียทีแตกต่างกัน
# Standardized Approach เป็นวิธีที่มีสูตรการคำนวณสำเร็จทำให้ใช้งานง่าย ต้นทุนต่ำ แต่ตัวแบบจำลองมีข้อจำกัดบางอย่าง เช่น มีสมมติฐานว่าอัตราผลตอบแทนของสินทรัพย์ที่วิเคราะห์ต้องมีการแจกแจงแบบปกติ ซึ่งในความเป็นจริงแล้วการแจกแจงของอัตราผลตอบแทนของหลักทรัพย์อาจไม่เป็นไปตามข้อสมมติฐานได้
#  Historical Simulation เป็นวิธีที่ลดข้อบกพร่องเรื่องสมมติฐานของ Standardized Approach ด้วยการวิเคราะห์ความเสี่ยงจากข้อมูลจริงที่เกิดขึ้นในอดีต ทำให้วิธีนี้ต้องอาศัยฐานข้อมูลจำนวนมากเพื่อใช้ในการวิเคราะห์
# Monte Carlo Simulation เป็นวิธีที่ลดข้อบกพร่องของ  Standardized Approach และ Historical Simulation แต่เนื่องจากวิธีนีต้องใช้เทคโนโลยี และความรู้ที่สูงขึ้น ส่งผลให้ต้นทุนที่เกิดขึ้นย่อมสูงขึ้นด้วย

**อ้างอิง**
 อัญญา ขันธวิทย์. 2547. การวิเคราะห์ความเสี่ยงจากการลงทุนในหลักทรัพย์. ตลาดหลักทรัพย์แห่งประเทศไทย- Jorion, P.,Value at Risk: The New Benchmark for Managing Financial Risk
หมวดหมู่:การลงทุน
กรมเชื้อเพลิงธรรมชาติ

กรมเชื้อเพลิงธรรมชาติ (Department of Mineral Fuels) เป็นหน่วยงานระดับกรมของกระทรวงพลังงาน มีหน้าที่หลักในภารกิจสำคัญด้านพลังงาน ดำเนินงานตั้งแต่ปี 2545 เป็นองค์กรหลักในการบริหารจัดการ การจัดหาและจัดการแหล่งเชื้อเพลิงธรรมชาติ เพื่อสร้างและรักษาความมั่นคงทางพลังงานของประเทศ

**ประวัติ**
กรมเชื้อเพลิงธรรมชาติ จัดตั้งขึ้นตามนโยบายการปฏิรูประบบราชการของรัฐบาลตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และพระราชบัญญัติปรับปรุงกระทรวง ทบวง กรม พ.ศ. 2545 ซึ่งประกาศในราชกิจจานุเบกษา ฉบับกฤษฎีกา เล่มที่ 119 ตอนที่ 99 ก ลงวันที่ 2 ตุลาคม 2545 โดยมีผลบังคับใช้เมื่อวันที่ 3 ตุลาคม 2545 ส่งผลให้กรมเชื้อเพลิงธรรมชาติ สังกัดกระทรวงพลังงาน มีฐานะเป็นหน่วยงานหลักที่เป็นแกนนำในการส่งเสริม และเร่งรัดการสำรวจและพัฒนาแหล่งเชื้อเพลิงธรรมชาติในประเทศ และส่งเสริมความร่วมมือด้านการสำรวจและพัฒนาแหล่งเชื้อเพลิงธรรมชาติ กับประเทศเพื่อนบ้าน เพื่อสร้างและรักษาความมั่นคงทางพลังงานของประเทศอย่างมีประสิทธิภาพและยั่งยืน
ก่อนที่จะมีการปฏิรูประบบราชการเมื่อปี พ.ศ. 2545 กรมเชื้อเพลิงธรรมชาติเป็นหน่วยงานระดับกองมีหน้าที่หลักในภารกิจสำคัญด้านพลังงานของกรมทรัพยากรธรณี กระทรวงอุตสาหกรรม การเปลี่ยนแปลงในครั้งนั้นทำให้มีกรมใหม่เกิดขึ้นอีก 2 กรม ได้แก่ กรมทรัพยากรน้ำบาดาล และกรมอุตสาหกรรมพื้นฐานและการเหมืองแร่

**อำนาจหน้าที่**
กรมเชื้อเพลิงธรรมชาติ มีหน้าที่บริหารจัดการในการให้สัมปทานการสำรวจ การผลิต การเก็บ รักษา การขนส่ง การขาย และการจำหน่ายปิโตรเลียม วิเคราะห์ วิจัย ประเมินศักยภาพ ปริมาณสำรอง และพัฒนาแหล่งเชื้อเพลิงธรรมชาติ พิจารณาสิทธิ ประสาน และอำนวยความสะดวกแก่ผู้ประกอบการให้เป็นไปตามกฎหมายและข้อผูกพันต่อรัฐ จัดเก็บค่าภาคหลวง และผลประโยชน์อื่นใดจากปิโตรเลียม ปฏิบัติงานด้านวิชาการ กำหนดมาตรฐานการดำเนินงานความปลอดภัย และสิ่งแวดล้อมในการประกอบกิจการปิโตรเลียม วิเคราะห์ และจัดทำแผนการดำเนินงาน การพัฒนาแหล่งและจัดการแหล่งปิโตรเลียม กำหนดแนวทางการจัดหา และพัฒนาแหล่งปิโตรเลียม และติดตามประเมินผลการดำเนินงาน ประสานความร่วมมือในการสำรวจและพัฒนาแหล่งปิโตรเลียมในพื้นที่พัฒนาร่วม พื้นที่คาบเกี่ยวระหว่างประเทศ และประเทศอื่น ประมวลผล และบริหารจัดการข้อมูลปิโตรเลียม ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวง หรือคณะรัฐมนตรีมอบหมาย

**อ้างอิง**

**แหล่งข้อมูลอื่น**
  เว็บไซต์กรมเชื้อเพลิงธรรมชาติ
เชื้อเพลิงธรรมชาติ
หมวดหมู่:ปิโตรเลียม
หมวดหมู่:องค์การที่ก่อตั้งในปี พ.ศ. 2545
หมวดหมู่:หน่วยงานของรัฐบาลไทยในเขตจตุจักร
พระคะแนน

พระคะแนน หมายถึง พระเครื่องขนาดเล็กใช้เป็นสิ่งกำหนดนับจำนวนพระเครื่องที่สร้างขึ้น เช่น เมื่อสร้างพระเครื่องครบ 100 องค์ ก็มีพระคะแนน 1 องค์
พระคะแนนจึงจัดสร้างขึ้นเพื่อใช้เป็นจำนวนนับพระ จำนวนพระคะแนนในการสร้างแต่ละครั้งจึงมีจำนวนน้อยกว่าพระปกติ และที่มักจัดสร้างให้มีขนาดเล็ก เพื่อให้เกิดความแตกต่างอย่างชัดเจน ปัจจุบันการจัดสร้างพระคะแนนอาจไม่แพร่หลายมากนัก เนื่องด้วยกลวิธีในการผลิตพระแตกต่างจากสมัยก่อน

**อ้างอิง**
คะแนน
หมวดหมู่:พระเครื่อง
การล่าอาณานิคมของญี่ปุ่น

เมื่อ พ.ศ. 2453 ญี่ปุ่นได้ผนวกเกาหลีเป็นดินแดนของตนตามสนธิสัญญาการรวมญี่ปุ่น-เกาหลี ซึ่งสนธิสัญญานี้เป็นที่ยอมรับของญี่ปุ่นฝ่ายเดียว แต่ไม่เป็นที่ยอมรับในเกาหลี เพราะถือว่าไม่มีการลงนามของกษัตริย์เกาหลี เกาหลีถูกญี่ปุ่นปกครองจนกระทั่งญี่ปุ่นเป็นฝ่ายแพ้สงครามเมื่อ 15 สิงหาคม พ.ศ. 2488
ในระหว่างการปกครองของญี่ปุ่น มีการสร้างระบบคมนาคมแบบตะวันตก แต่ส่วนใหญ่เพื่อประโยชน์ทางการค้าของญี่ปุ่นมากกว่าประโยชน์ของชาวเกาหลี ญี่ปุ่นล้มล้างราชวงศ์โชซอน ทำลายพระราชวัง ปรับปรุงระบบภาษี ให้ส่งข้าวจากเกาหลีไปญี่ปุ่น ทำให้เกิดความอดอยากในเกาหลี มีการใช้แรงงานทาสในการสร้างถนนและทำเหมืองแร่
หลังการสวรรคตของกษัตริย์โกจง (Gojong) เมื่อเดือนมกราคม พ.ศ. 2461 ด้วยยาพิษ ทำให้เกิดการเรียกร้องเอกราชทั่วประเทศ เมื่อ 1 มีนาคม พ.ศ. 2461 ผลจากการลุกฮือขึ้นเรียกร้องเอกราชทำให้ชาวเกาหลีราว 7,000 คนถูกฆ่าโดยทหารและตำรวจญี่ปุ่น ชาวคริสต์เกาหลีจำนวนมากถูกฆ่าหรือเผาในโบสถ์ระหว่างการเรียกร้องเอกราชมีการจัดตั้งรัฐบาลเฉพาะกาลของเกาหลีที่เซี่ยงไฮ้ ประเทศจีน หลังจากการเคลื่อนไหว 1 มีนาคม เพื่อต่อต้านการยึดครองของญี่ปุ่น
การลุกฮือขึ้นต่อต้านญี่ปุ่นยังงมีอยู่ต่อไป เช่น การลุกฮือของนักศึกษาทั่วประเทศเมื่อเดือนพฤศจิกายน พ.ศ. 2472 จนนำไปสู่การประกาศกฎอัยการศึกเมื่อ พ.ศ. 2474 หลังจากเกิดสงครามจีน-ญี่ปุ่นเมื่อ พ.ศ. 2480 ญี่ปุ่นพยายามลบล้างความเป็นชาติของเกาหลี การสอนประวัติศาสตร์และภาษาเกาหลีในโรงเรียนถูกห้าม การแสดงออกทางวัฒนธรรมที่เป็นเกาหลีถือเป็นสิ่งผิดกฎหมาย ชาวเกาหลีถูกบังคับให้มีชื่อเป็นภาษาญี่ปุ่น สิ่งของมีค่าถุกนำออกจากเกาหลีไปยังญี่ปุ่น. หนังสือพิมพ์ถูกห้ามตีพิมพ์ด้วยภาษาเกาหลี หนังสือเกี่ยวกับประวัติศาสตร์จำนวนมากถูกเผาทำลาย
ชาวเกาหลีจำนวนมากอพยพออกจากเกาหลีไปสู่แมนจูเรียและรัสเซีย ชาวเกาหลีในแมนจูเรียจัดตั้งขบวนการกู้เอกราชชื่อ “ดุงนิปกุน” (Dungnipgun) ขบวนการนี้มีความสัมพันธ์ใกล้ชิดกับจีน ทำสงครามกองโจรกับกองทัพญี่ปุ่น กองทัพเหล่านี้ได้รวมตัวกันเป็นกองทัพปลดปล่อยเกาหลี เมื่อราว พ.ศ. 2483 เคลื่อนไหวในจีนและเอเชียตะวันออกเฉียงใต้ ชาวเกาหลีกว่าหมื่นคนเข้าร่วมในกองทัพปลดปล่อยประชาชนและกองทัพปฏิวัติแห่งชาติ
ระหว่างสงครามโลกครั้งที่ 2 ชาวเกาหลีถูกบังคับให้ร่วมมือกับญี่ปุ่น ชายชาวเกาหลีถูกเกณฑ์เข้าร่วมในกองทัพญี่ปุ่น ผู้หญิงจากจีนและเกาหลีราว 200,000 คน ถูกส่งตัวไปเป็นนางบำเรอของทหารญี่ปุ่น

**อ้างอิง**
หมวดหมู่:ประเทศญี่ปุ่น
รายชื่อจังหวัดภาคใต้ของประเทศไทยเรียงตามผลิตภัณฑ์มวลรวมภายในจังหวัด

นี่คือรายชื่อจังหวัดภาคใต้ของประเทศไทยเรียงตามผลิตภัณฑ์มวลรวมภายในจังหวัด (GPP) (ข้อมูลวันที่ 31 ธันวาคม ของทุกปี) ข้อมูลจาก สำนักงานสถิติแห่งชาติ หน่วยเป็น ล้านบาท
รายชื่อจังหวัดของประเทศไทยเรียงตามผลิตภัณฑ์มวลรวมภายในจังหวัด

**รายชื่อ**

**ดูเพิ่ม**
 จังหวัดในประเทศไทย
หมวดหมู่:รายชื่อเกี่ยวกับจังหวัดของประเทศไทย
อ็องกอร์ (อิลดีโว)

อ็องกอร์ (Encore) เป็นการแสดงคอนเสิร์ตกลางแจ้ง บันทึกที่  Teatro Clásico Mérida ประเทศสเปน เมื่อปี พ.ศ. 2548 และวางจำหน่ายเมื่อวันที่ 24 มกราคม พ.ศ. 2549

**รายการในแผ่นดีวีดี**
คอนเสิร์ต
#Si Tu Me Amas 
#Isabel 
#O Holy Night 
#Heroe 
#All By Myself (Solo Otra Vez) 
*ส่วนพิเศษ
#สารคดีความเป็นมาวงอิล ดิโซ่
#Regresa A Mi (Unbreak My Heart) (มิวสิกวิดีโอ) 
#Mama (มิวสิกวิดีโอ)
หมวดหมู่:อิลดีโว 
หมวดหมู่:ดีวีดี
ไลฟ์แอตเดอะกรีกเธียเตอร์

ไลฟ์แอดเดอะกรีกเธียเตอร์ (Live At The Greek Theatre) คือดีวีดีบันทึกการแสดงสดของอิลดีโว เป็นส่วนหนึ่งของคอนเสิร์ตทัวร์ของอิลดีโวประจำปี ค.ศ. 2006 ดีวีดีนี้บันทึกการแสดงที่โรงละครเดอะกรีกเธียเตอร์ เมื่อวันที่ 27 มิถุนายน พ.ศ. 2549 ในลอสแอนเจลิส รัฐแคลิฟอร์เนียคอนเสิร์ตครั้งนี้รวบรวมเพลงจากทั้งอัลบั้มแรกของพวกเขา อิลดิโว่ และอัลบั้ม อังโกร่า
นอกจากวิดีโอบันทึกการแสดงสดแล้ว ยังมีโบนัส มิวสิกวิดีโอเพลง "เดอะไทม์ออฟอาวเวอร์ไลฟ์" พร้อมบทสนทนาของอิลดีโวถึงการจัดคอนเสิร์ตอีกด้วย

**รายชื่อเพลง**
คอนเสิร์ต
# Unbreak My Heart (Regresa A Mi) 
# All By Myself (Solo Otra Vez) 
# Passera 
# Isabel 
# Nella Fantasia 
# Rejoice 
# Pour Que Tu M'aimes Encore 
# I Believe In You (Je Crois En Toi) 
# Unchained Melody (Senza Catene) 
# Everytime I Look At You 
# Si Tu Me Amas 
# Feelings 
# Mama 
# Somewhere 
# Heroe 
# My Way (A Mi Manera) 
*DVD Extras:
# music video ‘The Time of Our Lives’ ( English, German and International versions.)
# Up Close And Personal at the Greek
A year in the life of Il Divo as they reflect on their first world tour. More number 1’s and what the future has to hold
หมวดหมู่:อิลดีโว
หมวดหมู่:ดีวีดี
เสือร้องไห้ (ภาพยนตร์)

เสือร้องไห้ เป็นภาพยนตร์สารคดีที่นำเสนอในรูปแบบเรียลลิตี้โชว์ ติดตามถ่ายทำเรื่องราวเกี่ยวกับชีวิตความเป็นอยู่ของคนต่างจังหวัดจำนวน 5 คน ที่ต้องจากบ้านเกิดเข้ามาเป็นผู้ใช้แรงงานในกรุงเทพมหานคร 
นักแสดงทั้งห้า เป็นคนอีสานที่ประกอบอาชีพแตกต่างกันไป ประกอบด้วย- พรศักดิ์ ส่องแสง - นักร้องหมอลำชื่อดัง เจ้าของฉายา "ไอ้หนุ่มแขนซ้ายลายมังกร" มาบอกเล่าเรื่องราวของชีวิตตัวตั้งแต่ยังยากจน เข้ามาเสี่ยงโชคในกรุง จนได้เป็นนักร้องที่มีชื่อเสียง ออกตระเวนแสดงมาแล้วทั่วโลก- เหลือเฟือ ม๊กจ๊ก - นักแสดงตลกหัวหน้าคณะเหลือเฟือ ม๊กจ๊ก ผู้ไต่เต้ามาจากกรรมกร- สมบูรณ์ เอกพล (แมน หัวปลา) - พนักงานโบกรถลูกค้าเข้าสวนอาหาร นักร้องเสียงดีผู้มีความใฝ่ฝันจะเป็นนักแสดง แมนเป็นชาวอำเภอโซ่พิสัย จังหวัดบึงกาฬ ขณะนั้นยังขึ้นกับจังหวัดหนองคาย​ บ้านเดียวกับเหลือเฟือ และเข้ามาเป็นน้องใหม่ในคณะเหลือเฟือ ม๊กจ๊ก  มารดาของแมนเสียชีวิตระหว่างการถ่ายทำภาพยนตร์ และมีการไปถ่ายทำในงานศพด้วย- วิเนตร เพชรชัย (เนตร อินทรีเหล็ก) - สตันท์แมน ผู้มีหน้าที่แสดงแทนในฉากเสี่ยงอันตราย มีความฝันที่จะมีชื่อเสียงเหมือนทัชชกร ยีรัมย์ ทางบ้านเข้าใจว่าเขาเป็นดารามีชื่อเพราะเขาได้ปรากฏตัวในภาพยนตร์ดังหลายเรื่อง เช่น องค์บาก ต้มยำกุ้ง เกิดมาลุย เนตรเคยเป็นพ่อครัวในร้านอาหาร แต่ชื่นชอบการเป็นนักแสดง จึงลาออกมาเป็นสตันท์แมนในสังกัดค่ายอินทรีย์เหล็ก - รัตนกรณ์ สุทธิประภา (อ้อย สิงห์นักขับ) - คนขับแท็กซี่หญิง ผู้มีความภูมิใจในอาชีพหลังพวงมาลัย และได้เลื่อนขั้นมาขับรถเทรลเลอร์ 18 ล้อเป็นครั้งแรกในชีวิต
ภาพยนตร์เรื่องนี้กำกับโดย สันติ แต้พานิช ใช้ทีมงานติดตามถ่ายทำชีวิตความเป็นอยู่ของนักแสดงเป็นเวลา 1 ปี ใช้ฟิล์มประมาณ 300 ม้วน นำมาตัดต่อ ออกฉายเมื่อ พ.ศ. 2548 ก่อนภาพยนตร์จะเข้าฉายได้รับคำชื่นชมเป็นอย่างมาก แต่ภาพยนตร์ไม่ประสบความสำเร็จด้านรายได้

**ทีมงาน**
กำกับการแสดง / เรื่อง / ตัดต่อ- สันติ แต้พานิช
กำกับภาพ- ภราดร ใจดี
บันทึกเสียง- ไพสิฐ พันธุ์พฤกษชาติ
ควบคุมการสร้าง- ปรัชญา ปิ่นแก้ว- ยุทธนา บุญอ้อม- สุกัญญา วงศ์สถาปัตย์- พงษ์นรินทร์ อุลิศ
ที่ปรึกษา- จิระ มะลิกุล- ยงยุทธ ทองกองทุน

**เพลงประกอบ**
 เพลง น้ำตาสาววาริน - จินตหรา พูนลาภ- เพลง น้ำตาจ่าน้อย - ลูกแพร ไหมไทย อุไรพร- เพลง รอเมียพี่เผลอ - เฉลิมพล มาลาคำ- เพลง โบว์แดงแสลงใจ - พาเมล่า เบาว์เด้น- เพลง สาวหมอลำจำได้ - พิมพา พรศิริ- เพลง จากใจแมน - เพลง พี่เมาวันเขาหมั้น - แมน มณีวรรณ- เพลง คิดถึงพี่ไหม - ศรคีรี ศรีประจวบ- เพลง พี่ชายชั่วคราว - ฝน ธนสุนทร- เพลง ปริญญาใจ - ศิริพร อำไพพงษ์- เพลง ละครชีวิต - ไมค์ ภิรมย์พร- เพลง ขอคนรู้ใจ - ไมค์ ภิรมย์พร- เพลง นึกว่าแน่แค่ไหน - พุ่มพวง ดวงจันทร์ - เพลง พบรักที่ปากน้ำโพ - หนู มิเตอร์- เพลง รักข้ามกำแพง - สังข์ทอง สีใส- เพลง เต้ยสาวจันทร์กั้งโกบ - พรศักดิ์ ส่องแสง- เพลง ลอยแพ - พรศักดิ์ ส่องแสง- เพลง เต้ยแล้วแต่วาสนา - พรศักดิ์ ส่องแสง - เพลง รักเต็มร้อย - สมมาส ราชสีมา- เพลง เสียความรู้สึก - สายัณห์ สัญญา- เพลง ผาแดงนางโอ่ - เฉลิมพล มาลาคำ- เพลง พ่อลูกอ่อน - ชาย เมืองสิงห์

**อ้างอิง**

**แหล่งข้อมูลอื่น**
  เสือร้องไห้ จาก pantip.com-  หนัง-สารคดี-ชีวิต สันติ แต้พานิช-    ถึงเวลาผู้กำกับภาพยนตร์สั้นขึ้นชั้น บา แรม ยู จับมือ สหมงคลฟิล์ม เปิดโครงการ ยักษ์เล็ก ปั้นหนัง 3 เรื่องนำร่อง date=2007-08-13 - title=เสือร้องไห้ (2005)

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2548
หมวดหมู่:ภาพยนตร์สารคดี
หมวดหมู่:ภาพยนตร์เรียลลิตี
หมวดหมู่:ภาพยนตร์ที่กำกับโดย สันติ แต้พานิช
หมวดหมู่:ภาพยนตร์ที่มีฉากในกรุงเทพมหานคร